./data/stoa0261/stoa0002/stoa0261.stoa0002.perseus-lat1.xml
Sidonius Apollinaris
morigera coniunx domina clemens, utilis mater pia filia, cui debuerit domi forisque persona minor obsequium, maior officium, aequalis adfectum, haec cum esset unica iam diu matris amissae, facile diversis blandimentorum generibus effecerat ne patri adhuc iuveni subolis sexus alterius desideraretur  nunc autem per subita suprema virum caelibatu, patrem orbitate confodit  his additur quod quinque liberum parens inmaturo exitu reddidit infortunatam fecunditatem  qui parvuli si matre sospite perdidissent iam diu debilem patrem, minus pupilli existimarentur  hanc tamen, si quis haud incassum honor cadaveribus impenditur, non vispillonum sandapilari-orumque ministeria ominosa tumulavere; sed cum libitinam ipsam flentes omnes, externi quoque, prensitarent remorarentur exoscularentur, sacerdotum propinquorumque manibus excepta perpetuis sedibus dormienti similior inlata est  post quae precatu parentis orbati neniam funebrem non perelegos sed per hendecasyllabos marmori incisam planctu prope calente dictavi, quam si non satis improbas, ceteris epigrammatum meorum voluminibus applicandam mercennarius bybliopola suscipiet; si quod secus, sufficit saxo carmen saxeum contineri  hoc enim epitaphion est:Occasu celeri feroque raptamgnaris quinque patrique coniugiquehoc flentis patriae manus locaruntmatronam Philomathiam sepulchro o splendor generis, decus mariti, prudens casta decens severa dulcisatque ipsis senioribus sequenda,discordantia quae solent putarimorum commoditate copulasti:nam vitae comites bonae fuerunt libertas gravis et pudor facetus hinc est quod decimam tuae salutivix actam trieteridem dolemusatque in temporibus vigentis aeviiniuste tibi iusta persoluta  Placeat carmen necne: tu propera civitatemque festinusinvise; debes enim consolationis officium duorum civiumdomibus adflictis, quod ita solvas deum quaeso, neumquam tibi redhibeatur  vale